sagorsarker/bangla-wikipedia huggingface dataset:
ডিপওয়াটার হরাইজন (চলচ্চিত্র)

ডিপওয়াটার হরাইজন পিটার বার্গ পরিচালিত ২০১৬ সালের দুর্যোগ বিষয়ক চলচ্চিত্র। ২০১০ সালে প্রকাশিত ডেভিড বার্স্টো, ডেভিড এস. রোড ও স্টেফানি সোলের "ডিপওয়াটার হরাইজন্‌স ফাইনাল আওয়ার্স" নিবন্ধ অবলম্বনে ছবিটির চিত্রনাট্য লিখেছেন ম্যাথু মাইকেল কার্নাহেন ও ম্যাথু স্যান্ড। এতে অভিনয় করেছেন মার্ক ওয়ালবার্গ, কার্ট রাসেল, জন মালকোভিচ, জিনা রদ্রিগেজ, ডিলন ও'ব্রায়ান, কেট হাডসন প্রমুখ।
২০১৬ সালের ১৩ সেপ্টেম্বর টরন্টো আন্তর্জাতিক চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং ৩০ সেপ্টেম্বর যুক্তরাষ্ট্রে মুক্তি পায়। ছবিটি একটি বিভাগে বাফটা পুরস্কার এবং দুইটি বিভাগে একাডেমি পুরস্কার-এর মনোনয়ন লাভ করে।
২০১১ সালে ৮ মার্চ সামিট এন্টারটেইনমেন্ট, পার্টিশিপেন্ট মিডিয়া, ও ইমেজ ন্যাশন ২০১০ সালের ২৫ ডিসেম্বর দ্য নিউ ইয়র্ক টাইমস-এ প্রকাশিত ডেভিড বার্স্টো, ডেভিড এস. রোড, ও স্টেফানি সোলের "ডিপওয়াটার হরাইজন্‌স ফাইনাল আওয়ার্স" নিবন্ধের স্বত্ব কিনে নেয়। এই নিবন্ধে ২০১০ সালের ডিপওয়াটার হরাইজন বিস্ফোরণ ও তেল ছড়িয়ে পড়ার ঘটনা বিবৃত ছিল। লরেঞ্জু দি বনাভেঞ্চুরা তার দি বনাভেঞ্চুরা পিকচার্সের ব্যানারে প্রযোজনা করার সিদ্বান্ত নিলে ম্যাথু স্যান্ড ছবিটির চিত্রনাট্য লেখার দায়িত্ব লাভ করেন।
রেখা ভারদ্বাজ

রেখা ভারদ্বাজ (জন্ম ২৪ জানুয়ারি ১৯৬৪) হলেন একজন ভারতীয় সঙ্গীতশিল্পী। বলিউডে তিনি তার স্বতন্ত্র কণ্ঠ, গান পরিবেশনের ধরন এবং গান বাছাইয়ের জন্য বিশেষভাবে পরিচিত। তিনি হিন্দি ভাষার পাশাপাশি বাংলা, মারাঠি, পাঞ্জাবি ও মালয়ালম ভাষায় গান করে থাকেন। চলচ্চিত্রের গানে কণ্ঠ দিয়ে তিনি দুইবার ফিল্মফেয়ার পুরস্কার ও একবার জাতীয় চলচ্চিত্র পুরস্কার লাভ করেন।
রেখা ভারদ্বাজ ১৯৬৪ সালের ২৪ জানুয়ারি দিল্লিতে জন্মগ্রহণ করেন। তারা চার বোন ও এক ভাই রয়েছে।
ভারদ্বাজ শুরুতে তার বড় বোনের নিকট সঙ্গীতের তালিম গ্রহণ করেন। পরে তিনি পণ্ডিত অমরনাথের নিকট আনুষ্ঠানিক তামিল গ্রহণ করেন। রেখা দিল্লীর হিন্দু কলেজের সঙ্গীত বিভাগের ছাত্রী ছিলেন।
রেখা ১৯৯৭ সালে "চাচী ৪২০" চলচ্চিত্রে "এক ও দিন থে" গান দিয়ে তার কর্মজীবন শুরু করেন। তার প্রথম অ্যালবাম 'ইশ্‌কা ইশ্‌কা' ২০০২ সালে মুক্তি পায়। এই অ্যালবামের কাজ শুরু হয়েছিল আরও দশ বছর পূর্বে।
তার প্রথম সফলতা আসে তার স্বামী বিশাল ভারদ্বাজের "ওমকারা" চলচ্চিত্রে "নমক ইশ্‌ক কা" গানের মধ্য দিয়ে। ২০০৯ সালে "দিল্লি-সিক্স" চলচ্চিত্রের "সাসুরাল গেন্দা ফুল" গানে কণ্ঠ দিয়ে তিনি তার প্রথম শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন।
তিনি "৭ খুন মাফ" (২০১১) চলচ্চিত্রে "ডার্লিং" গানে কণ্ঠ দিয়ে ঊষা উথুপের সাথে যৌথভাবে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। এরপর তিনি "বর্ফী" (২০১২) চলচ্চিত্রে "ফির লে আয়া দিল" এবং "ইয়ে জওয়ানি হ্যায় দিওয়ানি" (২০১৩) চলচ্চিত্রে "ঘাঘরা" গানে কণ্ঠ দেন। তিনি "দেড় ইশ্‌কিয়া" (২০১৪) চলচ্চিত্রের "হামারি আটারিয়া পে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। "বদলাপুর" (২০১৫) চলচ্চিত্রে অরিজিৎ সিঙের সাথে তার গাওয়া "জুদাই" গানটি মির্চি মিউজিক ও "দি ইকোনমিক টাইমস"-এর রেটিং অনুসারে ২০১৫-এর জানুয়ারি-মার্চ শীর্ষ ১৫ গানের তালিকায় ১৪তম স্থান লাভ করে।
২০১৯ সালে তিনি অনুপমা রাগের সুরে "হুই ম্যাঁয় তুমহারি" গানে কণ্ঠ দেন। এই গানটির মিউজিক ভিডিওতে দেখা যায় অভিনেত্রী নিতু চন্দ্রাকে।
রেশমবাজ

রেশমবাজ(বৈজ্ঞানিক নাম: "Charaxes solon (Fabricius)") এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য।
রেশমবাজ এর প্রসারিত অবস্থায় ডানার আকার ৭০-৮০ মিলিমিটার দৈর্ঘ্যের হয়।
ভারতে প্রাপ্ত রেশমবাজ এর উপপ্রজাতি হল- 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালো এবং কালচে বাদামীর সংমিশ্রন। উভয় ডানায় ডিসকাল অংশে আড়াআড়ি ভাবে ঘন সন্নিভূত একসারি হলদে সবুজ অথবা সবজে সাদা ছোপ দেখা যায়। উক্ত ছোপগুলি এতই ঘনীভূত যে এদের একটি বন্ধনীর মত দেখায়। এই ডিসকাল ছোপগুলি বৃহৎ আকারের, তবে সামনের ডানার শীর্ষের দিকে এরা ক্রমশ ক্ষুদ্রতর আকারের হয় এবং এদের মধ্যেকারের দূরত্বও বেশি। সেই কারণে মনে হয় যে ঘনীভূত ছোপ দ্বারা গঠিত ডিসকাল বন্ধনীটি সামনের ডানার শীর্ষভাগে পৌঁছে কতকগুলি ক্ষুদ্রতর ছোপে খন্ডিত হয়েছে।
উক্ত ডিসকাল ছোপ গুলি কখনো সখনো সাদাটে হয়। সামনের ডানায় বিভিন্ন আকারের একসারি সাব-টার্মিনাল সবজে-হলুদ ছোপ দেখা যায় যা ডানার শীর্ষের দিকে ক্রমশ অস্পষ্ট হয়ে গেছে। পিছনের ডানায় একসারি সবজে-হলুদ লম্বাটে এবং অনিয়মিত আকারের সাব-টার্মিনাল ছোপ বিদ্যমান যা ডানার শীর্ষভাগ থেকে টর্নাস অবধি বিস্তৃত এবং টর্নাস এ অবস্থিত শেষ ছোপটি সবচাইতে লম্বাটে এবং তীর্যক। টার্মিনাল অথবা প্বার্শপ্রান্তিক অংশে একসারি অনিয়মিত আকারের সবজে-হলুদ ছোপ চোখে পড়ে।
ডানার নিম্নতল রূপালী এবং খয়েরী রঙের সংমিশ্রণ এবং উভয় ডানাতেই ছোট বড় ঢেউ খেলানো সরু কালো রেখার উপস্থিতি লক্ষ্য করা যায়। উভয় ডানাতে সাবটার্মিনাল এবং টার্মিনাল সবজে হলুদ ছোপ এর সারি বর্তমান। পিছনের ডানায় টার্মিনাল ছোপগুলি অর্ধচন্দ্রাকৃতি অথবা ক্ষীণচন্দ্রাকৃতি। সামনের ডানার সাবটার্মিনাল ছোপগুলি অপেক্ষাকৃত অস্পষ্ট।
পিছনের ডানায় ২ এবং ৪ নং শিরাস্থলে দুটি সমান আকৃতি বিশিষ্ট লেজ বিদ্যমান। পুরুষ নমুনা অপেক্ষা স্ত্রীদের লেজ দুটি অধিকতর লম্বা, তবে পুরুষদের লেজদুটি তীক্ষ্ণতর।
শুঙ্গ কালো এবং সূক্ষ্ম সাদা বলয় যুক্ত। মাথার উপরিতলে পাশের দিকে কয়েকটি সাদা সূক্ষ্ম ফোঁটা অথবা বিন্দু দেখা যায়। মাথা, বক্ষদেশ এবং উদর উপরিতলে কালচে এবং কালচে বাদামী এবং নিম্নতলে খয়েরী হয়।
এদের ওড়ার ভংগি খুব দ্রুত। এদের ২০০০মিটার উচ্চতা অবধি দেখা যায় আবার অনেক সময় মাটির কাছাকাছিও উড়তে দেখা যায়। পচা ফলের রস, প্রানীর বিষ্ঠা এবং ভেজা মাটি থেকে রস আহরণ করে। পুরুষ রেশমবাজরা অন্যান্য প্রজাতির রাজা দের সাথে একসাথে ভেজা মাটিতে বসে জলপান করতে দেখা যায়। এরা মাঝে মাঝে ডানা খোলা রেখে রোদ পোহায়। ফুলে এরা প্রায় বসেই না।
পিটালি

পিটালি , গোলা বা ব্যাটার হচ্ছে এক ধরনের তরল মিশ্রণ যা শস্যের গুঁড়া অথবা ভেজানো শস্যের গুঁড়া দিয়ে তৈরি করা হয়। পিটালি বিভিন্ন ধরনের খাবার প্রস্তুতির কাজে লাগে। একে ইংরেজিতে batter বলা হয়। এই শব্দটি এসেছে পুরনো ফরাসি শব্দ battre থেকে যার অর্থ কোন কিছু পিটানো, পিটালি বানানোর সময় চামচ দিয়ে শস্যের গুঁড়া এবং জলীয় উপাদান একসাথে পিটানো হয় বলে এই নাম। 
অনেক পিটালি বানানো হয় শুকনো ময়দা দিয়ে, যার সাথে জলীয় অংশ হিসেবে মেশানো হয় ডিম, দুধ অথবা পানি। শস্য পানিতে ভিজিয়ে রেখে তা বেটেও পিটালি বানানো হয়। কখনও এর সাথে বেকিং পাউডার ব্যবহার করা হয় যাতে ভাজার সময় পিটালির আবরণটি ফুলে ওঠে এবং মধ্য দিয়ে বায়ু চলাচল করতে পারে। কখনও পিটালিটি প্রাকৃতিকভাবে গাঁজানো হয় আলাদা স্বাদ আনার জন্য। কোন কোন রন্ধন প্রণালীতে কার্বোনেটেড পানীয় যেমন বিয়ার ব্যবহৃত হয়। যে তরল মিশ্রণ মন্থিত করে এবং জমিয়ে আইসক্রিম বানানো হয় তাকেও পিটালি বলে যদিও এতে কোন শস্যের গুঁড়া থাকে না। 
পিটালির সান্দ্রতা খুব ভারীও হতে পারে আবার খুব পাতলাও হতে পারে। সাধারণত ভেজে, বেক করে অথবা ভাপে পিটালি যুক্ত খাবার রান্না করা হয়। তাপে পিটালি শক্ত হয়। পিটালি মিষ্টি বা নোনতা হতে পারে। কখনও এতে চিনি দেওয়া হয়, কখনও লবণ, কখনও বা দুইটাই দেওয়া হয়। বিভিন্ন স্বাদের জিনিস এতে দেওয়া হয়। মশলা, তৃণগুল্ম, ফল, সবজি ইত্যাদি মেশানো হয়। 
বিয়ার পিটালিতে ব্যাপক ব্যবহৃত একটি উপাদান। এটি ব্যবহারের কারণ এর বুদবুদ যা পিটালিকে হালকা করে। বিয়ারের বিভিন্নতার উপর ভিত্তি করে এটি খাবারে কোন রঙ বা স্বাদ যুক্ত করবে। এই  প্রণালী সাধারণত অস্ট্রেলিয়া, নিউজিল্যান্ড, যুক্তরাজ্য, ব্রিটেন, আয়ারল্যান্ড, জার্মানি, আইসল্যান্ড এবং রাশিয়াতে ব্যবহৃত হয়। এই ধরনের পিটালি চিপস, মাছ ভাজা এবং অনিয়ন রিং বানাতে ব্যবহৃত হয়। 
পিটালি নানা নামে নানা দেশের রন্ধনপ্রণালী ব্যবহৃত হয়ে আসছে। জাপানে টেম্পুরা, ভারতে পাকোড়া, আমেরিকায় স্পুন ব্রেড প্রভৃতি পিটালি রান্নারই বিভিন্ন রূপ। সব ধরনের পিটালিই খাবারের চারদিকে একটি মচমচে আবরণ তৈরিতে ব্যবহৃত হয়। আদর্শ পিটালি খাবারকে সম্পূর্ণ রূপে আবৃত করার মত ঘন হয়, কিন্তু খাবারকে ভারী করে ফেলার মত ঘন হয় না। 
পিটালি বানানোর পর থেকে তার ঘনত্ব উত্তরোত্তর বৃদ্ধি পায়, যার কারণ ময়দায় থাকা গ্লুটেন। গ্লুটেনের এই কার্যকারিতা কমাবার জন্য পিটালি বানানোর সময় তাতে বরফ ঠান্ডা পানি বা অ্যালকোহল ব্যবহার করা হয়। পিটালি বানানোর সাথে সাথে তা রান্না করা হলে তা বেশি ঘন হয়ে যায় না।
আফ্রিকান মাগুর

আফ্রিকান মাগুর (বৈজ্ঞানিক নাম: "Clarias gariepinus") (ইংরেজি: North African catfish) হচ্ছে Clariidae পরিবারের "Clarias" গণের একটি স্বাদুপানির মাছ।
দেহ লম্বা, চোঙাকৃতির এবং দীর্ঘ পৃষ্ঠ ও পায়ুপাখনা যুক্ত। বক্ষপাখনায় শক্তিশালী কাঁটা থাকে যার বহিঃস্থ পার্শ্ব করাতের ন্যায় ধারালো । দেহ ত্বক আইশবিহীন ও পিচ্ছিল, পৃষ্ঠ এবং পার্শ্বদেশ কালো বর্ণের।একটি পরিণত মাছ ১.৭ মিটার পর্যন্ত লম্বা হয় এবং ওজনে ৫৯ কেজি হয়ে থাকে
আফ্রিকান মাগুর সর্বভুক প্রজাতির মাছ। এরা স্বাদুপানির ভেতরেই এদের অভিপ্রায়ন ঘটে, তলদেশে বাস করে এবং অধিকাংশ খাবার সেখান থেকেই গ্রহণ করে। করে। তবে মাঝে মাঝে পানির উপরে থেকে খাবার খায়। অনেক প্রতিকূল পরিবেশ সহ্য করতে পারে। 
এই মাছ সারা পৃথিবীতেই ব্যাপকভাবে পাওয়া যায়। এটি বাংলাদেশসহ এশিয়ার কিছু দেশ এবং মধ্যপ্রাচ্য ও ইউরোপে প্রবেশ করেছে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে তথ্যের অভাবের কথা উল্লেখ করা হয়েছে।
আবাদ

আবাদ হল এক খন্ড ভূমি বা জমিকে বিভিন্ন ধরনের যন্ত্রপাতি ও পদ্ধতি ব্যবহার করে কৃষিকাজের জন্য তৈরি করার প্রক্রিয়া। সেটা হতে পারে মাটি খুড়ে, লাঙ্গল দিয়ে চাষ দিয়ে অথবা আচড়া দিয়ে। আবাদের নানা পদ্ধতির মধ্যে কিছু কাজ শুধু শারীরিক শ্রম দিয়ে ও ছোট ছোট যন্ত্রের সাহায্যেই করা যায়। সেটা হতে পারে মাটি খুড়ে, লাঙ্গল দিয়ে চাষ দিয়ে অথবা আচড়া দিয়ে। আবাদের নানা পদ্ধতির মধ্যে কিছু কাজ শুধু শারীরিক শ্রম দিয়ে ও ছোট ছোট যন্ত্রের সাহায্যেই করা যায়। বেলচা, কোদাল, কাস্তে, কুড়াল, মই এদের মধ্যে উল্লেখযোগ্য। আবার গবাদি পশু ও যন্ত্রের সমন্বয়ে করতে চাইলে গরু-মহিষের সাহায্যে লাঙ্গল ব্যবহার করেও করা যায়। ছোট পরিসরে পরিবারের জন্যে, ছোট ব্যবসার জন্যে বাগান বা চাষাবাদ করতে চাইলে সবাই ক্ষুদ্রাকারের আবাদ পদ্ধতিই বেছে নেয়। তবে বড় আকারের আবাদ পদ্ধতি শুধুমাত্র বৃহৎ শিল্প বা কৃষি প্রতিষ্ঠানই অনুসরণ করে থাকে। অনেক সময় প্রয়োজনের খাতিরে বড় প্রতিষ্ঠানগুলোও ছোট পরিসরে আবাদ করে থাকে।
আবাদ মাধ্যম হলো টিস্যু কালচার প্রযুুক্তির একটি অংশ। উদ্ভিদের বৃদ্ধির অত্যাবশ্যকীয় খনিজ পুষ্টি,ভিটামিন, ফাইটোহরমোন গ্লুকোজ এবং কঠিন মাধ্যম তৈরির জন্য জমাট বাঁধার উপাদান যেমন:- অ্যাগার প্রভৃতি সঠিক মাত্রায় মিশিয়ে যে মাধ্যম তৈরি করা হয়, তাই হলো আবাদ মাধ্যম।
আবাদ সাধারণত দুই প্রকারের হয়ে থাকে। প্রাথমিক আর মাধ্যমিক ধরনের। যদিও তেমন একটা ব্যবধান তাদের মাঝে নেই। তাই কোন ধরনের আবাদ প্রাথমিক আর কোন ধরনের আবাদ মাধ্যমিক পর্যায়ের তা বলা মুশকিল। সাধারণত প্রাথমিক পর্যায়ের আবাদে(যেমনঃ লাঙল দিয়ে) জমিরপরিভাগ তেমন একটা মসৃণ হয় না। আর মাধ্যমিক পর্যায়ের আবাদে মাটির উপরিভাগ অনেকটা মসৃণ হয়ে থাকে। অনেক ফসলের বীজতলা তৈরী করতে তাই এই পদ্ধতি বেশি উপযোগী। অনেক ক্ষেত্রে এই দুই পদ্ধতির সংমিশ্রণেও আবাদ করতে দেখা যায়।
"আবাদ" বলতে যে জমিটি আবাদ করা হয়েছে সেটাও বুঝানো হয়। "চাষ" শব্দটির নানা রকম অর্থ থাকতে পারে, যা অনেকটা "আবাদ" শব্দটার কাছাকাছি। মোদ্দা কথায় বলতে গেলে দুটো শব্দই কৃষি কে বোঝায়। আর দুটো শব্দই কৃষি সম্পর্কিত জমি তৈরিকরণকে বোঝায়। তবে "চাষাবাদ" শব্দটা আরও সঙ্কীর্ণ অর্থ দিয়ে থাকে। এই শব্দের দ্বারা মাধ্যমিক পর্যায়ের আবাদ পদ্ধতি নির্দেশিত হয়ে থাকে। 
প্রশমন আবাদে জমির উপর ১৫-৩০% অথবা প্রতি একরে ৫০০ থেকে ১০০০ পাউন্ড(৫৬০ থেকে ১১০০ কেজি)  অবশিশটাষ্টাঙ্গিশ প্রলেপ থেকে যায়।  এগুলোর জন্যে নিড়ানি, খুন্তি ইত্যাদি ব্যবহার হয়ে থাকে। এসব কীভাবে অবশিশটাষ্টশটাষ্টাঙ্গিশকে প্রভাবিত করতে পারে তা দেখতে সাধারণ মন্তব্য অঙ্গিশ দেখুন।
এই আবাদ পদ্ধতিতে ১৫ শতাংশের চেয়ে কম উচ্ছিষ্ট অথবা প্রতি একরে ৫০০ পাউন্ড(৫৬০ কেজি) উচ্ছিষ্ট থাকে। এই ধরনের আবাদ পদ্ধতিকে গতানুগতিক আবাদ পদ্ধতি বলা হয়ে থাকে। তবে তীব্র আবাদ পদ্ধতির চেয়ে রক্ষণাত্মক আবাদ পদ্ধতিই এখন মার্কিন যুক্তরাষ্ট্রে বেশি ব্যবহার হচ্ছে। তবে এই আবাদ পদ্ধতিকে গতানুগতিক আবাদ পদ্ধতি বলাও সবসময় সঠিক নয়। এই আবাদ পদ্ধিতিতে অনেক সময় নানা রক্ম যন্ত্রপাতির প্রয়োজন হয়। যেমনঃ কুন্তি, কোদাল, বেলচা, মোল্ড বোর্ড ইতাদি। বীজপত্র তৈরিতে মই,আচড়া, ঝুড়ি ইত্যাদি ব্যবহার হয়ে থাকে। নানারকম বিভিন্নতাও আছে।
এই আবাদে কমপক্ষে ৩০ শতাঙ্গিশ বা প্রতি একরে ১০০০ পাউন্ড(১১০০ কেজি প্রতি হেক্টরে) ফসলের উচ্ছিষ্ট থাকে। এতে পানির গতিও কমে যায় যা ভূমি ক্ষয় করে থাকে। এই পদ্ধতিতে জ্বালানি খরচ কম হয় যা কৃষকের জন্য উপকারি। এতে সময় বাচে যার ফলে একজন কৃষক অতি দ্রুত মাঠের পুরোটা চাষ করতে পারে। তাই এই পদ্ধতি কৃষকের আছে জনপ্রিয়। ১৯৯৭ পর্যন্ত এই পদ্ধতিতেই মার্কিন যুক্তরাষ্ট্রে সবচেয়ে বেশি আবাদ হয়েছে।
যাইহোক, এই পদ্ধতিতে জমির উষ্ণায়ন কমে। এতে করে পরবর্তি বছরের বসন্তে ফসল বুনতে দেরি হয়।
বট শিংঘী

বট শিংঘী (বৈজ্ঞানিক নাম: "Olyra longicaudata") (ইংরেজি: Bannertail catfish) হচ্ছে Bagridae পরিবারের "Olyra" গণের একটি স্বাদুপানির মাছ।
এই মাছ ভারত, বাংলাদেশ ও মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে তথ্যের অভাবের কথা উল্লেখ করা হয়েছে।
গাং ঘাঘড়া

গাং ঘাঘড়া (বৈজ্ঞানিক নাম: Arius gagora), (ইংরেজি: Gagora catfish) হচ্ছে Ariidae পরিবারের "Arius" গণের একটি স্বাদুপানির মাছ।
এই মাছ ভারত ও বাংলাদেশে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
দাড়িহীন কাটাবুখা

দাড়িহীন কাটাবুখা (বৈজ্ঞানিক নাম: "Batrachocephalus mino") (ইংরেজি: Beardless sea catfish) হচ্ছে Ariidae পরিবারের "Batrachocephalus" গণের একটি স্বাদুপানির মাছ।
এই মাছ ইন্দো-পশ্চিম প্রশান্ত মহাসাগরে অবস্থিত ভারতের পশ্চিম ও পূর্ব উপকূল, শ্রীলঙ্কা, বাংলাদেশ, মায়ানমার, থাইল্যান্ড, ইন্দোনেশিয়া, ব্রুনাই, এবং মালয়েশিয়ায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে হুমকির সম্মুখীন হিসেবে উল্লেখ করা হয়নি।
সৈনিক আপুইয়া

সৈনিক আপুইয়া (বৈজ্ঞানিক নাম: "Osteogeneiosus militaris") (ইংরেজি: Soldier catfish) হচ্ছে Ariidae পরিবারের "Osteogeneiosus" গণের একটি স্বাদুপানির মাছ।
এই মাছ ইন্দো-পশ্চিম প্রশান্ত মহাসাগরে অবস্থিত ভারতের পশ্চিম উপকূল থেকে পাকিস্তান, বাংলাদেশ, মায়ানমার, থাইল্যান্ড এবং শ্রীলংকায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে হুমকির সম্মুখীন হিসেবে উল্লেখ করা হয়েছে।
খগেন্দ্রনাথ মিত্র

খগেন্দ্রনাথ মিত্র (২ জানুয়ারি, ১৮৯৬―১২ ফেব্রুয়ারি, ১৯৭৮) একজন বিখ্যাত বাঙালি শিশুসাহিত্যিক ও প্রথম জীবনে বিপ্লবী রাজনৈতিক কর্মী ছিলেন।
কলকাতার নীলমণি মিত্র স্ট্রীটের মিত্র পরিবারে তার জন্ম হয়। তার পিতা শৈলেন্দ্রনাথ শিলাইদহতে ঠাকুর এস্টেটের মোক্তার ছিলেন। তার শৈশব কাটে পিতার কর্মক্ষেত্র অবিভক্ত নদীয়ার কুষ্টিয়ায়। ছোটবেলাতে খেলাধুলা ও অভিনয়ে পারদর্শী ছিলেন।
যৌবনে বিপ্লবী বাঘা যতীনের অনুগামী হন ও বিপ্লবী সন্ত্রাসবাদী আন্দোলনে যোগ দেন। মহাত্মা গান্ধীর অসহযোগ আন্দোলনে অনুপ্রাণিত হয়ে কলেজ পরিত্যাগ করেন। ১৯২০ সালে দেশবন্ধু চিত্তরঞ্জন দাশ প্রতিষ্ঠিত জাতীয় বিদ্যালয় থেকে স্নাতক হন। জাতীয়তাবাদী আন্দোলনে অংশগ্রহণ করে কারাবরন করেছেন। পরবর্তী কালে বামপন্থী রাজনীতিতে যুক্ত হয়েছিলেন।
রেলের চাকরি ছেড়ে দিয়ে সর্বক্ষনের জন্যে সাহিত্য সাধনায় ব্রতী হন খগেন্দ্রনাথ মিত্র। সাহিত্য সাপ্তাহিক 'বাঁশরী', ভারতবর্ষ, প্রবাসী (পত্রিকা), মহিলা, পঞ্চপুষ্প ইত্যাদি বহু পত্র পত্রিকায় নিয়মিত লিখতে থাকেন। আর.এম. ব্যালেন্টাইনের বিখ্যাত বই ‘গোরিলা হান্টার’ অবলম্বনে লেখেন ‘"আফ্রিকার জঙ্গলে"’ যা প্রকাশিত হয় ১৯২৩-২৩ খৃষ্ঠাব্দে। বিখ্যাত রচনা "ভোম্বল সর্দার" ছাড়াও "ডাকাত অমনিবাস, পাতালপুরীর কাহিনী, অতীতের পৃথিবী, আবিষ্কারের কাহিনী, ঝিলে জংগলে, বাংলার ডাকাত, রবীন্দ্র শিশুপরিক্রমা" ইত্যাদি শতাধিক বই শিশু কিশোরদের কাছে জনপ্রিয় হয়। ১৯৪৮ সালে দৈনিক পত্রিকা 'কিশোর' তার সম্পাদনায় বের হয়। এছাড়া তিনি সম্পাদনা করেন 'নতুন মানুষ', 'ছোটদের মহল', সপ্তডিঙ্গা, বার্ষিক শিশুসাথী, 'মানিকমালা' ইত্যাদি পত্রিকা। 'শতাব্দীর শিশুসাহিত্য ১৮১৮-১৯৬০' বাংলা সাহিত্যের ইতিহাসে একটি উল্লেখযোগ্য গ্রন্থ। তার রচিত ভোম্বল সর্দার হিন্দি ও রুশ ভাষায় অনূদিত হয়েছিল। তিনি অনুবাদ করেছেন "'বেন হুর’, ‘লাস্ট ডেজ অফ পম্পেই’, ‘ব্ল্যাক অ্যারো’"র মমত বিশ্বসাহিত্য। বড়দের জন্যে লিখেছেন "'গড় জঙ্গলের কাহিনী’, ‘ঠাকুরদার বুনো গল্প’, ‘ডাকাতের ডুলি’, ‘গণেশচন্দ্রের অশুভ যাত্রা"’ ইত্যাদি।
সাহিত্য কীর্তির জন্যে কলকাতা বিশ্ববিদ্যালয় থেকে ভুবনেশ্বরী পদক ও মৌচাক সাহিত্য পুরস্কার পান। এছাড়া পান গিরীশ রৌপ্যপদক। ১৯৭৫ সালে জাতীয় পুরস্কারে সম্মানিত হন কিন্তু শিশুসাহিত্যের জন্যে পাঁচ হাজার থেকে কমিয়ে পুরস্কার মূল্য এক হাজার টাকা বরাদ্দ করা হলে তিনি এই অবমাননার প্রতিবাদস্বরূপ তা প্রত্যাখ্যান করেন।
বিপ্রদাশ বড়ুয়া

বিপ্রদাশ বড়ুয়া হলেন একজন বাংলাদেশী লেখক। বাংলা সাহিত্যে অবদানের স্বীকৃতিস্বরূপ ১৯৯১ সালে বাংলা একাডেমি সাহিত্য পুরস্কার এবং ২০১৪ সালে একুশে পদক লাভ করেন। 
বিপ্রদাশ বড়ুয়া চট্টগ্রাম জেলার রাঙ্গুনিয়া উপজেলার ইছামতি গ্রামে ১৯৪০ সালের ২০ সেপ্টেম্বর জন্মগ্রহণ করেন। 
তিনি ঢাকা বিশ্ববিদ্যালয় থেকে বাংলা বিষয়ে এম এ ডিগ্রি অর্জন করেন। এরপর তিনি শিশু একাডেমি তে কর্মরত ছিলেন এবং সহকারী পরিচালক হিসেবে অবসর গ্রহণ করেন।
আগ্নেয়গিরির অগ্ন্যুৎপাতের প্রকারভেদ

গবেষকগন আগ্নেয়গিরি অগ্ন্যুৎপাত এর সময় নির্গত লাভা, ছাই, গ্যাস এর ধরনের উপর নির্ভর করে অগ্নুৎপাতকে বিভিন্ন প্রকারে ভাগ করেছেন। এগুলোর নামকরণের ক্ষেত্রে সাধারণত পূর্বের কোন অগ্নেয়গিরির নাম অনুসরণ করা হয়েছে যেটাতে ওই ধরনের অগ্ন্যুৎপাত সংঘটিত হয়েছে। কিছু কিছু আগ্নেয়গিরিতে শুধুমাত্র একধরনের অগ্ন্যুৎপাত সংঘটিত হয় পক্ষান্তরে কিছু কিছুতে সময়ের ক্রমানুসারে একাধিক ধরনের অগ্ন্যুৎপাত সংঘটিত হয়।
আগ্নেয়গিরি অগ্নুৎপাতকে ৩ ভাগে ভাগ করা হয়।
তিনটি মূল প্রক্রিয়ার মাধ্যমে আগ্নেয়গিরির অগ্নুৎপাত হয়ে থাকে।
আগ্নেয়গিরির বিস্ফোরন ক্ষমতা হল একটি পরিমাপক যেটার মাধ্যমে আগ্নেয়গিরির বিদ্ধংশী ক্ষমতা পরিমাপ করা হয়।যেটা ০-৮ মান ধারা প্রকাশ করা হয়। স্মিথসোনিয়ান ইন্সটিটিউশন প্রাগৈতিহাসিক ও ঐতিহাসিক অগ্নেয়গিরি গুলোর ক্ষয়-ক্ষতি, প্রভাব ও লাভা নিঃসরণের পরিমাণ হিসেব করতে গ্লোবাল ভলকানিসম প্রোগ্রামে এই পরিমাপক ব্যবহার করে থাকে। এটি ভুমিকম্প পরিমাপক রিকটার স্কেল এর মতোই কাজ করে। প্রতি একক মান বৃদ্ধির সাথে আগ্নেয়গিরির অগ্নুৎপাতে ক্ষমতা ১০গুন বৃদ্ধি নির্দেশ করে।
আগ্নেয়গিরির বিস্ফোরন ক্ষমতার তালিকা
সংকোচিত গ্যাস বিস্ফোরনের মাধ্যমে ম্যাগমাটিক অগ্নুৎপাতে গলিত লাভা উদগীরন করে। অপেক্ষাকৃত ছোট উদগীরন এর প্রবলতা হয় প্রায় ৩০ কি.মি. উচু হয়ে থাকে। যেটি খ্রিস্টপূর্ব ৭৯ সালে পম্পেই নগরী ধংসকারী মাউন্ট ভিসুভিয়াস এর উদগীরন এর চেয়ে বেশি।
কিছু
যে অগ্নুৎপাত পানি ও লাভার মধ্যকার পারস্পরিক ক্রিয়ার মাধ্যমে সৃষ্টি হয় তাকে প্রিটোম্যাগমেটিক অগ্নুৎপাত বলে। তাপ সংকোচনের কারণে এমন ঘটে থাকে।
কিছু প্রিটোম্যাগমেটিক আগ্নেয়গিরি:
বাষ্প সম্প্রসারণের মাধ্যমে যে অগ্নুৎপাত সংঘঠিত হয় তাকে প্রিয়াটিক অগ্নুৎপাত বলে। যখন ঠান্ডা বাতাস অথবা ভূগর্ভস্থ পানি উত্তপ্ত শিলার সংস্পর্শে আসে তখন শিলা অত্যধিক উত্তপ্ত হয়ে বিষ্পোরিত হয় এবং পার্শবর্তী শিলাকে চূর্ণবিচূর্ণ করে পানি, ধোয়া আগ্নেয় গোলা, আগ্নেয় শিলা আকারে উদগীরন হয়।
কিছু প্রিয়াটিক আগ্নেয়গিরি হল:
মোহাম্মদ আজাদ আলী

মোহাম্মদ আজাদ আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মো. আজাদ আলীর জন্ম রাজশাহীর বাঘা উপজেলার আড়ানি পৌরসভার কুশবাড়িয়া গ্রামে। তার বাবার নাম আরজান আলী প্রামাণিক এবং মায়ের নাম রাজিয়া খাতুন। তার স্ত্রীর আজাদ সুলতানা। তাদের দুই ছেলে, এক মেয়ে। 
১৯৭১ সালে বিশ্ববিদ্যালয়ের সম্মান শ্রেণীর তৃতীয় বর্ষের ছাত্র ছিলেন মো. আজাদ আলী। মুক্তিযুদ্ধ শুরু হলে প্রতিরোধ যুদ্ধে অংশ নেন তিনি। মে মাসে ভারতে যান। জুন মাসের শেষে তাকে মুক্তিবাহিনীতে অন্তর্ভুক্ত করে চাকুলিয়ায় প্রশিক্ষণে পাঠানো হয়। প্রশিক্ষণ শেষে সাত নম্বর সেক্টরের লালগোলা সাবসেক্টর এলাকায় গেরিলা যুদ্ধ করেন। বেশ কয়েকটি গেরিলা অপারেশন করে তিনি খ্যাতি পান।
১৯৭১ সালের ২২ নভেম্বর নাটোর জেলার অন্তর্গত ইশ্বরদী-রাজশাহী রেলপথের পাশে নাবিরপাড়ার কাছেই ছিল আবদুলপুর রেল জংশন। মুক্তিযুদ্ধকালে পাকিস্তান সেনাবাহিনী এই রেলপথ সচল রাখার জন্য ট্রেনে নিয়মিত টহল দিত। নভেম্বর মাসে মো. আজাদ আলীর নেতৃত্বাধীন গেরিলা দলের ওপর দায়িত্ব পড়ে ওই টহল ট্রেনে অ্যাম্বুশের। তারা রেকি করে স্থান নির্ধারণ করেন নাবিরপাড়া। তখন সেখানে জনবসতি ছিল না। দুই পাশে ছিল বিস্তৃত আখখেত। রাতে মো. আজাদ আলীর নেতৃত্বে গোপন শিবির থেকে বেরিয়ে পড়লেন একদল মুক্তিযোদ্ধা। অন্ধকারে হেঁটে পৌঁছালেন রেললাইনের ধারে। সেখানে তারা রেললাইনে বিস্ফোরক লাগাতে থাকলেন। এমন সময় হঠাৎ দূরে দেখা গেল ট্রেন ইঞ্জিনের আলো। দ্রুত তারা আড়ালে অবস্থান নিলেন। কিন্তু ট্রেনটি অদূরে থেমে গেল। এই সুযোগে মো. আজাদ আলী সহযোদ্ধাদের নিয়ে আবার কাজ শুরু করলেন। কিন্তু এক সহযোদ্ধার ভুলে আগেই ঘটল বিস্ফোরণ। উড়ে গেল আজাদ আলীর বাঁ হাতের কবজি। তিনি টেরও পেলেন না। ঘটনাচক্রে তাদের অপারেশনও সফল হলো। 
সেদিন বিস্ফোরক লাইনের নিচে স্থাপনের পর তারা যখন মাইনের সঙ্গে যুক্ত তার ক্যামোফ্লেজ করছিলেন তখন দূরে ট্রেন ইঞ্জিনের আলো দেখা যায়। কথা ছিল টহল ট্রেন অ্যাম্বুশস্থলে এলে তারা বিস্ফোরণ ঘটাবেন। কিন্তু তার এক সহযোদ্ধার ভুলে ছয়টি মাইন একসঙ্গে আগেই বিস্ফোরিত হয়। বিস্ফোরণের পর মো. আজাদ আলী ও তার সহযোদ্ধারা নিরাপদ স্থানে যেতে থাকেন। তখনো তিনি বুঝতে পারেননি তার বাঁ হাতের কবজি উড়ে গেছে। কিছুক্ষণ পর ঘড়িতে সময় দেখতে গিয়ে দেখেন তার হাতের কবজি নেই। এদিকে বিস্ফোরণের শব্দ শুনে আবদুলপুরে অবস্থানরত টহল ট্রেনটি দ্রুত নাবিরপাড়ার দিকে আসার সময় মাইন বিস্ফোরণে সৃষ্ট গর্তে পড়ে ক্ষতিগ্রস্ত হয়। ট্রেনের ইঞ্জিন ও বগি প্রচণ্ড হুড়মুড় শব্দে খাদের ভেতর উল্টে পড়ে। এতে ১৬ জন পাকিস্তানি সেনা হতাহত হয়। মুক্তিযোদ্ধাদের উদ্দেশ্য ছিল টহল ট্রেনকে অ্যাম্বুশ করে বিস্ফোরকের সাহায্যে উড়িয়ে দেওয়ার।
চোষক মুখী

চোষক মুখী (বৈজ্ঞানিক নাম: "Hypostomus plecostomus") হচ্ছে লোরিক্যারিডে (Loricariidae) পরিবারের হাইপস্টোমাস (Hypostomus) গণের অন্তর্ভুক্ত একটি স্বাদুপানির মাছ। এটি সাকার ফিস অথবা সাকার মাউথ ক্যাটফিস নামেও পরিচিত।
এই মাছ এই পর্যন্ত দুই ধরনের পাওয়া গেছে একটির রং সাদা ও ছোপ ছোপ দাগ অপরটি কালো এবং তার উপর সাদা ডোরাকাটা দাগ। বর্তমানে বাংলাদেশের নদ-নদীতে দ্বিতীয়টি ব্যাপকভাবে পাওয়া যাচ্ছে। এটি সাধারণ একুরিয়ামের জন্য আদর্শ মাছ একুরিয়াম এর ময়লা খেয়ে বেঁচে থাকে এবং স্বাদু পানির দানব হচ্ছে এই মাছ ময়লা সহ অন্যান্য মাছের খাদ্য খেয়ে থাকে এবং দ্রুত বংশবিস্তার করে থাকে। তাই যে জায়গায় এই মাছ বেশি পরিমাণে থাকে অই জায়গায় অন্যান্য মাছ কম থাকে। বর্তমানে বুড়িগঙ্গা নদী সহ প্রায় জলাশয়ই মাছটি উল্লেখযোগ্য আকারে দেখা যায়। মৎস্য বিশেষজ্ঞদের মতে, সাকার ফিস উন্মুক্ত জলাশয়ে ছড়িয়ে পড়ায় দেশীয় অনেক প্রজাতির মাছ খেয়ে শেষ করে দিচ্ছে। এটি চিংড়ি, কালি বাউস, মাগুর ও শিং মাছসহ ছোট শামুক জাতীয় শক্ত খোলের প্রাণী খেয়ে সাবাড় করে ফেলে।
এই মাছ কোস্টারিকা, পানামা এবং দক্ষিণ আমেরিকায় ব্যাপকভাবে বিস্তৃত তবে দক্ষিণ এশিয়ার দেশগুলোতে এটি প্রবেশ করেছে। এবং চীন,মায়ানমার এরপর বাংলাদেশেও এটি প্রবেশ করেছে । 
রাজধানীর বুড়িগঙ্গাসহ দেশের বিভিন্ন জলাশয়ে উপস্থিতি রয়েছে রাক্ষুসে সাকার মাছের। জানা যায়, রাঙামাটির কাপ্তাই উপজেলার কর্ণফুলী নদীতেও জেলেদের জালে ধরা পড়ে সাকার মাছ।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশের তালিকায় অন্তর্ভুক্ত নয়। তবে ২০২০ সালে শেষ দিকে বাংলাদেশের বিভিন্ন নদ-নদী ও জলাশয়ে পাওয়া এই মাছ যা দেশের জন্য হুমকি স্বরূপ। বিশেষজ্ঞরা জানান, পরীক্ষা-নিরীক্ষা ছাড়া এ মাছ খাওয়া স্বাস্থ্যের জন্য দীর্ঘমেয়াদি ঝুঁকি বয়ে আনতে পারে। মানব শরীরে ছড়িয়ে পড়তে পারে বিভিন্ন রোগ। তবে নিষিদ্ধের খবর এখনও অজানা সাধারণ মানুষের। ফলে ক্ষতি না জেনেই এ মাছ রান্না করে খাচ্ছেন অনেকে।
রাষ্ট্রপতির আদেশে মৎস্য ও প্রাণিসম্পদ মন্ত্রণালয় ১১ জানুয়ারি নিষিদ্ধের প্রজ্ঞাপন জারি করে দেশে ছড়িয়ে পড়া ক্ষতিকর সাকার মাছ চূড়ান্তভাবে নিষিদ্ধ করে। এর মধ্য দিয়ে মাছটি আমদানি, প্রজনন, চাষ, পরিবহন, বিক্রি, গ্রহণ বা প্রদান, বাজারজাতকরণ, সংরক্ষণ, প্রদর্শন ও মালিক হতে পারবে না কেউ। 
"এইচ. প্লেকোস্টোমাসকে" বর্ণনা করার জন্য বিভিন্ন ধরনের সাধারণ নাম ব্যবহার করা হয়, যেখানে প্লেকোস্টোমাস এবং সংক্ষিপ্তরূপ "প্লেকো" অন্য সব সাধারণ নামের সাথে ব্যবহারযোগ্য। নামসমূহের মধ্যে রয়েছে:
এই প্রজাতির বৈজ্ঞানিক নামটি, হাইপোস্টোমাস প্লেকোস্টোমাস, ল্যাটিন হাইপো (অর্থাৎ "নীচে"), স্টোমা (অর্থ "মুখ") এবং প্লেকো (অর্থ "প্লেটেড") থেকে উদ্ভূত হয়েছে।
হাইপোস্টোমাস প্লেকোস্টোমাস শনাক্ত করার জন্য অন্যান্য প্রজাতির অনেক সাধারণ নামও ব্যবহৃত হয়, যা H. plecostomus এবং অন্যান্য Loricariidae যেমন H. punctatus, Pterygoplichthys multiradiatus এবং P. pardalis এর নামসমূহের সাথে বিভ্রান্তি বাড়ায়। ২০১২ সালে, ওয়েবার, কোভেন এবং ফিশ-মুলার দেখান যে কার্ল লিনিয়াসের টাইপ ক্রমটি ভিন্নধর্মী এবং দুটি প্রজাতি নিয়ে গঠিত: এইচ. প্লেকোস্টোমাস (যার জন্য লেখকরা একটি লেক্টোটাইপ মনোনীত করেন) এবং এইচ. ওয়াটওয়াটা।
নীল কানপোনা

নীল কানপোনা (বৈজ্ঞানিক নাম: "Aplocheilus panchax") (ইংরেজি: Blue panchax) হচ্ছে Aplocheilidae পরিবারের "Aplocheilus" গণের একটি স্বাদুপানির মাছ।
এই মাছ পাকিস্তান, ভারত, বাংলাদেশ, মায়ানমার, থাইল্যান্ড, ইন্দোনেশিয়া, মালয়েশিয়ায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
অনিতা গুহ

অনিতা গুহ (১৭ জানুয়ারি ১৯৩২ - ২০ জুন ২০০৭) ছিলেন একজন ভারতীয় বাঙালি অভিনেত্রী, যিনি মূলত পৌরাণিক ছায়াছবিতে অভিনয় করতেন। ১৯৭৫ সালে জয় সন্তোষী মাতে কেন্দ্রীয় চরিত্রে অভিনয় করে তিনি পরিচিত হয়ে ওঠেন। সম্পূর্ণ রামায়ণ (১৯৬১), শ্রীরাম ভরত মিলাপ (১৯৬৫), লুকোচুরি (১৯৫৮) ইত্যাদি ছায়াছবিতে তিনি অভিনয় করেছেন।
১৯৫০-এর দশকে সৌন্দর্য প্রতিযোগিতায় অংশগ্রহণকারী হিসেবে ১৫ বছর বয়সে তিনি বম্বে (অধুনা মুম্বই) আসেন। অভিনেত্রী হিসেবে তার প্রথম ছবি টাঙ্গেওয়ালী (১৯৫৫)। এরপর তিনি দেখ কবীরা রোয়া (১৯৫৭), সারদা (১৯৫৭), গুঞ্জ উঠি সেহনাই (১৯৫৭) ইত্যাদি বাণিজ্যসফল ছবিতে কাজ করতে থাকেন। গুঞ্জ উঠি সেহনাই-এর জন্য তিনি তার একমাত্র ফিল্মফেয়ার পুরস্কার মনোনয়ন পান সেরা সহ-অভিনেত্রী বিভাগে।
তিনি অভিনেতা মানিক দত্তকে বিয়ে করেন। তাদের কোনো সন্তান ছিল না। স্বামীর মৃত্যুর পর তিনি মুম্বইতে একাই থাকতেন। ২০ জুন ২০০৭-এ হৃৎস্পন্দন বন্ধ হয়ে তার মৃত্যু হয়।
মোহনার বেচী

সৈনিক আপুইয়া (বৈজ্ঞানিক নাম: "Oryzias melastigma"; ইংরেজি: Estuarine Ricefish) হচ্ছে Adrianichthyidae পরিবারের "Oryzias" গণের একটি স্বাদুপানির মাছ।
এই মাছ পাকিস্তান, ভারত, বাংলাদেশ, মায়ানমার, ইন্দোনেশিয়া, মালয়েশিয়া, এমনকি নেপালেও পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি স্কম্পর্কে বাংলাদেশে উপাত্তের অভাবের কথা উল্লেখ করা হয়েছে।
নেট নিরপেক্ষতা

নেট নিরপেক্ষতা এই নীতিটি প্রসার করে যে বিভিন্ন দেশের সরকার ও ইন্টারনেট সেবা প্রদানকারীরা যারা ইন্টারনেট নিয়ন্ত্রণ করছেন তারা ব্যবহারকারী, কন্টেন্ট, ওয়েবসাইট, প্রচারের মাধ্যম, অ্যাপ্লিকেশন, যেকোনো সংযুক্ত সরঞ্জামের ধরন তথা যোগাযোগের মাধ্যমের উপর ভিত্তি করে যেন পক্ষপাত না করেন ও ইন্টারনেটে লভ্য সমস্ত ডাটার সাথে সমানভাবে চর্চা করে। ২০০৩ সালে "সার্বজনীন বাহক" বলে একটি দীর্ঘ স্থায়ী ধারণার সংযোজন হিসাবে (যেটি টেলিফোন সিস্টেমের ভূমিকা বর্ণনা করতে ব্যবহার করা হয়ে থাকতো) কলম্বিয়া বিশ্ববিদ্যালয়ের একজন অধ্যাপক টিম ঊ নেট নিরপেক্ষতা-নামটির সৃষ্টি করেন। 
নেট নিরপেক্ষতা নীতি লঙ্ঘনের একটি বহুল উদ্ধৃত উদাহরণ যখন ইন্টারনেট সেবা প্রদানকারী কমকাস্ট "নকল প্যাকেট" ব্যবহার করে গোপনে পিয়ার টু পিয়ার ফাইল শেয়ারিং (P২P) অ্যাপ্লিকেশন থেকে আপলোডগুলির বিলম্বকরণ (কথ্য ভাষায় যাকে বলা হয়ঃ "রোধ") করে। 
গবেষণা বলছে যে, নীতি যন্ত্রের একটি সংমিশ্রণ হচ্ছে গিয়ে নেটওয়ার্কের নিরপেক্ষতার বিতর্কে দরকারী মূল্যবান রাজনৈতিক ও অর্থনৈতিক উদ্দেশ্যের পরিসীমাকে বুঝতে সাহায্য করবে। শক্তিশালী জনমতের সাথে সংযুক্ত, এটি পৃথিবীর কয়েকটি দেশের সরকারদের বিভিন্ন সাধারণ জন-উপযোগগুলির মতো ব্রডব্যান্ড ইন্টারনেট পরিষেবা কে নিয়ন্ত্রণ করতে বাধ্য করেছে; ঠিক যেভাবে পথ, বিদ্যুৎ, ইন্ধন ও জল সরবরাহ নিয়ন্ত্রিত।
নেটওয়ার্ক নিরপেক্ষতা অর্থাৎ সমস্ত ইন্টারনেট ট্রাফিকের সাথে সমান সমান আচরণ করা হবে। ইন্টারনেট ট্রাফিক বিভিন্ন বার্তাসমূহ, ফাইল এবং তথ্য (যা ইন্টারনেটের মাধ্যমে পাঠানো হয়); উদাহরণস্বরূপ ইমেইল, ডিজিটাল অডিও ফাইল, ডিজিটাল ভিডিও ফাইল ইত্যাদি সুদ্ধ গঠিত। কলম্বিয়া আইন স্কুলের অধ্যাপক টিম ঊ অনুযায়ী, নেট নিরপেক্ষতা কে ব্যাখ্যা করার উত্তম পদ্ধতি হলো একটি সর্বসাধারণ তথ্য নেটওয়ার্ক সবচাইতে বেশি উপযোগী তখনই হবে যখন সমস্ত লভ্য কন্টেন্ট, ওযেবসাইট ও প্রচারের মাধ্যমের সাথে (যেমনঃ মোবাইল ডিভাইস, ভিডিও গেম কন্সোল) সমানরূপে আচরণ করা হবে। 
কারিগরি ও পরিষেবা ভিত্তিক নেটওয়ার্ক নিরপেক্ষতার আরো খানিকটা বিশদ প্রস্তাবিত সংজ্ঞা উত্থাপিত করে যে পরিষেবা ভিত্তিক নেটওয়ার্ক নিরপেক্ষতা তেমন একটি দৃষ্টান্তে আনুগত্য যেটিতে, একটি নির্দিষ্ট স্তরের ক্রিয়াপ্রণালী সেই নির্দিষ্ট স্তরে ভাষান্তরিত করা তথ্য ব্যতীত অন্য কোনো তথ্য দ্বারা প্রভাবিত হয়না ।
বাংলা কুনচি

বাংলা কুনচি (বৈজ্ঞানিক নাম: "Ophisternon bengalense") (ইংরেজি: Bengal eel) হচ্ছে Synbranchidae পরিবারের "Ophisternon" গণের একটি স্বাদুপানির মাছ।
এই মাছ ভারত, বাংলাদেশ, মায়ানমার, শ্রীলঙ্কা, ইন্দোনেশিয়া, ফিলিপাইন এবং নিউগিনিতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
মুর বাইল্লা

মুর বাইল্লা (বৈজ্ঞানিক নাম: "Platycephalus indicus") (ইংরেজি: Bartail flathead) হচ্ছে Platycephalidae পরিবারের "Platycephalus" গণের একটি স্বাদুপানির মাছ।
এই মাছ ইন্দো-প্রশান্ত মহাসাগরীয় অঞ্চল, বাংলাদেশ, মায়ানমার, শ্রীলঙ্কা এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির বাংলাদেশে উপাত্তের অভাবের কথা উল্লেখ করা হয়েছে।
লোরেয়াল

লোরেয়াল () একটি ফরাসি প্রসাধনী নির্মাণকারী ব্যবসাপ্রতিষ্ঠান। প্রতিষ্ঠানটির সদর দপ্তর ফ্রান্সের ও-দো-সেন জেলার ক্লিশি শহরে অবস্থিত। প্যারিস শহরেও এর একটি দপ্তর আছে। লোরেয়াল বিশ্বের বৃহত্তম প্রসাধন সামগ্রী নির্মাতা প্রতিষ্ঠান। চুলের রঙ, ত্বকের যত্ন, সৌররশ্মি থেকে রক্ষা, মুখসজ্জা, সুগন্ধী এবং চুলের যত্নের জন্য এটি বিভিন্ন সামগ্রী বানিয়ে থাকে। ত্বকবিজ্ঞান, বিষক্রিয়াবিজ্ঞান, কলা প্রকৌশল, এবং জীব-ঔষধবিজ্ঞান বিষয়ক গবেষণাক্ষেত্রগুলিতে প্রতিষ্ঠানটি সক্রিয় ভূমিকা রাখছে। এছাড়াও মার্কিন যুক্তরাষ্ট্রে এটি ন্যানোপ্রযুক্তি বিষয়ে সর্বোচ্চ সংখ্যক প্যাটেন্টের অধিকারী। ব্যবসা প্রতিষ্ঠানটি ইউরো স্টক্‌স ৫০ নামক শেয়ার বাজার সূচকে নিবন্ধিত আছে।
দেশি ভেটকি

দেশি ভেটকি বা কোরাল (বৈজ্ঞানিক নাম: "Lates calcarifer") হচ্ছে Latidae পরিবারের "Lates" গণের একটি স্বাদুপানির মাছ।
ভেটকি মাছ এশিয়া অঞ্চলে Sea bass এবং অস্ট্রেলিয়ায় বারামুণ্ডি (ইংরেজি: Barramundi) নামে পরিচিত। বাংলাদেশে এ মাছ কোরাল ও ভেটকি এই দুই নামে পরিচিত। খুলনা অঞ্চলে একে পাতাড়ি মাছ বলে। ভেটকি লম্বাটে ও চাপা ধরনের। এদের নিচের চোয়াল উপরের চোয়ালের চেয়ে কিছুটা বড়, পিঠের দিক সবুজমতো এবং পেটের দিক রুপালি রঙের। 
এই মাছ ইন্দো-ইন্দো-প্রশান্ত মহাসাগরীয়, বাংলাদেশ, চীন, তাইওয়ান, জাপান, অস্ট্রেলিয়া এবং পাপুয়া নিউগিনি অঞ্চলে পাওয়া যায়। তাছাড়া এশিয়ার উত্তরাঞ্চল, কুইন্সল্যান্ডের দক্ষিণাঞ্চল এবং পূর্ব আফ্রিকার পশ্চিমাঞ্চলেও এদের দেখা যায়।
এ মাছে উন্নতমানের আমিষ, ওমেগা-৩ এবং ওমেগা-৬ ফ্যাটি এসিড থাকে। যা আমাদের শরীরের রোগ প্রতিরোধ ক্ষমতা বাড়ায়, হৃদরোগের ঝুঁকি কমায় এবং রক্তের চাপ নিয়ন্ত্রণে রাখতে সাহায্য করে। ভেটকিতে ভিটামিন এ, বি এবং ডি, খনিজ পদার্থ, ক্যালসিয়াম, জিংক, লৌহ, পটাশিয়াম, ম্যাগনিসিয়াম এবং সিলেনিয়াম যথেষ্ট পরিমাণে থাকে। এগুলো শরীর গঠন ও বৃদ্ধির কাজে গুরুত্বপূর্ণ ভূমিকা রাখে।
লবণাক্ততা সহিষ্ণু হওয়ায় নদী, নদীর মোহনা এবং উপকূলীয় এলাকার জলাভূমিতে সহজে চাষ করা যায়। সহজে খাপ খাইয়ে নিতে পারে এবং এদের বেশি ঘনত্বে চাষ করা যায়। ভেটকির বৃদ্ধির হার বেশি এবং প্রতি ৬ মাস থেকে ২ বছরের মধ্যে এদের প্রতিটির ওজন ৩৫০ গ্রাম থেকে ৩ কেজি পর্যন্ত হয়। তাছাড়া দেশীয় ও আন্তর্জাতিক বাজারে এ মাছের চাহিদা বেশি।
ভেটকি সারা বছর ডিম দিয়ে থাকে। তবে এপ্রিল থেকে আগস্ট মাস এদের মূল প্রজননকাল হিসেবে বিবেচিত। এ সময় এক সেন্টিমিটার আকারের অনেক পোনা ধরা পড়ে। বর্ষার শুরুতে পুরুষ ভেটকি স্ত্রী ভেটকির সঙ্গে মিলেনের জন্য নদ-নদীর নিন্ম অববাহিকায় আসে। ভরা পূর্ণিমা এবং অসাবস্যার শুরুতে জোয়ারের পানি আসার সময় ৫ থেকে ১০ কেজি ওজনের প্রতিটি স্ত্রী ভেটকি ২১ লাখ থেকে ৭১ লাখ পর্যন্ত ডিম পাড়ে। তারপর জোয়ারের পানিতে ভেসে ডিম এবং রেণু পোনা নদীর মোহনায় চলে আসে। রেণু পোনা মোহনা হতে নদীর উচ্চ অববাহিকার দিকে আসে। পরে পূর্ণবয়স্ক অবস্থায় ডিম পাড়ার জন্য আবার সাগরের দিকে ফিরে যায়। এই মাছের একটা অসাধারণ বৈশিষ্ট্য হলো বেশির ভাগ মাছ প্রুুষ মাছ হিসেবে প্রাপ্ত বয়স্ক হলেও স্ত্রী মাছের প্রাপ্যতা কম হলে একটি প্রজনন ঋতুর পর তারা লিঙ্গ পরিবর্তন করে স্ত্রী মাছ হিসেবে আত্মপ্রকাশ করতে পারে। ভেটকির পোনা প্রাকৃতিক উৎস সমুদ্র উপকূলীয় অঞ্চল এবং নদীর মোহনায় সংগ্রহ করা গেলেও বছরের বিভিন্ন সময় এর একই পরিমাণ পাওয়া যায় না। তাই ভেটকি চাষাবাদ বাধাপ্রাপ্ত হওয়ার সম্ভাবনা থেকে যায়। তা ছাড়া প্রাকৃতিকভাবে পোনা কম পাওয়া গেলে এ মাছের চাষ ঝুঁকির সম্মুখীন হতে পারে। এ প্রেক্ষিতে কৃত্রিমভাবে পোনা উৎপাদন একান্ত জরুরি। থাইল্যান্ডে ১৯৭১ সালে ভেটকি মাছের কৃত্রিম প্রজনন শুরু হয়। তারপর ১৯৭৩ সালে বদ্ধ পরিবেশে হরমোন ব্যবহারের মাধ্যমে এ মাছের কৃত্রিম প্রজননে সাফল্য অর্জিত হয়। ১৯৮১ সালে বিজ্ঞানী Kunguankij কৃত্রিমভাবে পোনা উৎপাদনে সফল হন।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
নামা চান্দা

নামা চান্দা (বৈজ্ঞানিক নাম: "Chanda nama") (ইংরেজি: Elongate glassy perchlet) হচ্ছে Ambassidae পরিবারের "Chanda" গণের একটি স্বাদুপানির মাছ।
এই মাছ বাংলাদেশ, মায়ানমার, নেপাল, পাকিস্তান এবং ভারতে পাওয়া যায়। বাংলাদেশে বর্ষাকালে এ মাছ প্রচুর পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও আশংকাজনক বলে চিহ্নিত।
মাহমুদ আব্বাস

মাহমুদ আব্বাস (, ; জন্ম: ২৬ মার্চ ১৯৩৫), এছাড়া তিনি কুনিয়াত আবু মাজেন নামেও পরিচিত (, ), হলেন ফিলিস্তিন রাষ্ট্র ও ফিলিস্তিনি জাতীয় কর্তৃপক্ষের রাষ্ট্রপতি। তিনি ১১ নভেম্বর ২০০৪ থেকে প্যালেস্টাইন লিবারেশন অর্গানাইজেশন (পিএলও) এর সভাপতি এবং ১৫ জানুয়ারি ২০০৫ থেকে ফিলিস্তিনের রাষ্ট্রপতি (১৫ জানুয়ারি ২০০৫ থেকে ফিলিস্তিনি জাতীয় কর্তৃপক্ষের এবং ৮ মে ২০০৫ থেকে ফিলিস্তিনের)। আব্বাস ফাতাহ পার্টির একজন সদস্য।
মাহমুদ আব্বাস ২০০৩ সালের মার্চ থেকে সেপ্টেম্বর পর্যন্ত ফিলিস্তিনি জাতীয় কর্তৃপক্ষের প্রধানমন্ত্রী ছিলেন। এর পূর্বে তিনি পিএলও সমঝোতা বিষয়ক অধিদপ্তরের নেতৃত্বে ছিলেন।
মাহমুদ আব্বাস ১৯৩৫ সালের ২৬ মার্চ মেন্ডটরি ফিলিস্তিনের (বর্তমানে ইসরায়েল) গালিলি অঞ্চলের সফেদে জন্মগ্রহণ করেন। ১৯৪৮ ফিলিস্তিন যুদ্ধের সময় তার পরিবার সিরিয়াতে গমনে করে। মিশরে যাওয়ার পূর্বে আব্বাস দামেস্ক বিশ্ববিদ্যালয় থেকে স্নাতক সম্পন্ন করেছিলেন, সেখানে তিনি আইন বিষয়ে পড়াশুনা করেন।
আব্বাসের শান্তিপূর্ণ সমাধানের আহবান সত্ত্বেও নির্বাচনের পর সশস্ত্র গোষ্ঠীর অব্যাহত আক্রমণ তার কর্তৃত্বের একটি সরাসরি চ্যালেঞ্জ ছিল। ফিলিস্তিনের ফিলিস্তিনি ইসলামী জিহাদ আন্দোলন ১২ জানুয়ারি ২০০৫ সালে একটি অভিযান শুরু করে, যাতে ১ জন ইসরায়েলি নিহত ও তিনজন আহত হয়। ১৩ জানুয়ারি ফিলিস্তিনি আল আকসা মার্টিয়ার্স ব্রিগেড, হামাস ও পপুলার রিসাইডেন্স কমিটি] কার্নি ক্রসিংয়ে আত্মঘাতী হামলা পরিচালনা করে ছয়জন ইসরায়েলিকে হত্যা করে। এর ফলে ইসরায়েল ক্ষতিগ্রস্ত টার্মিনাল বন্ধ করে দেয় এবং আব্বাস ও ফিলিস্তিনি কর্তৃপক্ষের সাথে সম্পর্ক ছিন্ন করে, জানায় যে, আব্বাসকে এসব হামলা বন্ধের মাধ্যমে শান্তিপূর্ণ মনোভাব দেখাতে হবে। ১৫ জানুয়ারি, আব্বাস পশ্চিম তীরের রামাল্লাহ শহরে এক জমকালো অনুষ্ঠানে আনুষ্ঠানিকভাবে ফিলিস্তিনি জাতীয় কর্তৃপক্ষের রাষ্ট্রপতির দায়িত্ব নেন।
২০০৫ সালের ৯ আগস্ট, আব্বাস আইনসভা নির্বাচনের ঘোষণা দেন, যা মূলত ১৭ জুলাই হওয়ার কথা ছিল, কিন্তু তা ২০০৬ সালের জানুয়ারিতে অনুষ্ঠিত হয়। ২০ আগস্ট তিনি ২৫ জানুয়ারি নির্বাচনের তারিখ ঘোষণা করেন।
১৫ জানুয়ারি ২০০৬ সালে আব্বাস চূড়ান্ত সিদ্ধান্ত দেয় যে গাজায় অস্থিরতা সত্ত্বেও নির্বাচনের তারিখ পরিবর্তন হবে না, যদি না পূর্ব জেরুজালেমে ইসরায়েল ফিলিস্তিনিদের ভোট দান প্রতিরোধ করার সিন্ধান্ত দিয়েছিল। নির্বাচনে হামাস সংখ্যাগরিষ্ঠতা নিয়ে বিজয়ী হয়।
১৬ জানুয়ারি ২০০৬ তারিখে আব্বাস ঘোষণা করে যে সে তার দায়িত্বে দ্বিতীয় মেয়াদে আসতে পারবে না।
২০০৯ সালের ৯ জানুয়ারি মাহমুদ আব্বাসের প্রকৃত নির্বাচিত রাষ্ট্রপতির মেয়াদ শেষ হয়।
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব পুরস্কার

শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক গোল্ডেন গ্লোব পুরস্কারের একটি বিভাগ, যা বছরের সেরা নাট্যধর্মী চলচ্চিত্রের জন্য প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে।
প্রথমে সেরা চলচ্চিত্রের জন্য একটি পুরস্কার প্রদান করা হত, পরে ১৯৫১ সাল থেকে নাট্য এবং সঙ্গীতধর্মী বা কমেডি চলচ্চিত্রের জন্য আলাদা দুটি পুরস্কার প্রদান শুরু হয়। ১৯৫৩ সালে আবার একবার দুটি বিভাগের জন্য একটি পুরস্কার দেওয়া হয়েছিল। সাম্প্রতিক বিজয়ী চলচ্চিত্র হল "অপেনহাইমার" (২০২৩)।
চলচ্চিত্র প্রযোজকগণ এই পুরস্কারের প্রাপক। নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চলচ্চিত্রসমূহ গাঢ় বর্ণে এবং যেগুলো গাঢ় নয় সেগুলো মনোনয়ন নির্দেশ করে।
তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
কাঁটা চান্দা

কাঁটা চান্দা (বৈজ্ঞানিক নাম: "Pseudambassis baculis") (ইংরেজি: Himalayan Glassy Perchlet) হচ্ছে Ambassidae পরিবারের "Pseudambassis" গণের একটি স্বাদুপানির মাছ।
কাঁটা চান্দা হিমালয় ও ইন্দো-গঙ্গা অববাহিকায় এবং সমগ্র বাংলাদেশে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতির উপাত্তের অভাবের কথা উল্লেখ আছে।
লাল চান্দা

লাল চান্দা (বৈজ্ঞানিক নাম: "Parambassis lala") (ইংরেজি: Highfin Glassy Perchlet) হচ্ছে Ambassidae পরিবারের "Parambassis" গণের একটি স্বাদুপানির মাছ।
এই মাছ এশিয়ার বাংলাদেশ, মায়ানমার এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
রাঙা চান্দা

রাঙা চান্দা (বৈজ্ঞানিক নাম: "Parambassis ranga") (ইংরেজি: Indian Glassy Fish) হচ্ছে Ambassidae পরিবারের "Parambassis" গণের একটি স্বাদুপানির মাছ।
এই মাছ বাংলাদেশ, মায়ানমার, থাইল্যান্ড, মালয়েশিয়া, পাকিস্তান এবং ভারতে পাওয়া যায়।
এ মাছের প্রাকৃতিক আবাসস্থল ক্রমে শুকিয়ে যাওয়ার কারণে আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন আশংকাজনক বলে বিবেচিত।
জাহাজ রপ্তানি অনুযায়ী দেশের তালিকা

নিচের তালিকাটি হচ্ছে জাহাজ রপ্তানিকারক দেশ গুলোর তালিকা। তথ্যটি ২০১২ এর। অর্থের পরিমাণ মার্কিন ডলার-এ দেখানো হলো। তথ্যটি দি অবজারভেটরি অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷
Trading in Sea transport report
Global trade in floating structures
atlas.media.mit.edu - অভজারভেটরী অফ ইকোনমিক কমপ্লেক্সিটি - যেসব দেশ মালবাহী জাহাজ ও যাত্রীবাহী জাহাজ রপ্তানি করে। (২০১২)
শেষ অঙ্ক

শেষ অঙ্ক (Shesh Anko) একটি বাংলা রহস্য চলচ্চিত্র। এই ছবিটি হরিদাস ভট্টাচার্যের পরিচালনায় ১৯৬৩ সালে মুক্তি পায়। সংগীত পরিচালনা করেন পবিত্র মুখোপাধ্যায়। এই সিনেমার কণ্ঠশিল্পী ছিলেন হেমন্ত মুখোপাধ্যায় ও সন্ধ্যা মুখোপাধ্যায়।
ছবির শুরুতে দেখা যায় সুধাংশুর বাড়িতে গোপনে এক ব্যক্তি প্রবেশ করে আলমারির কিছু জিনিস বেছে বেছে হাতিয়ে নেয়। এই রহস্যময় ব্যক্তির করঞ্জাক্ষ সমাদ্দার। সুধাংশুর বিবাহ ঠিক হয়েছে তার বাগদত্তা সোমার সাথে। তারা দেখা করতে থাকে নিয়মিত। পূর্বের স্ত্রী কল্পনা আত্মহত্যা করে মারা যাওয়ার পরে বিখ্যাত সম্পত্তিশালী ব্যক্তি স্যার হরপ্রসাদের মেয়ের সাথে তার বিবাহ হবে। বিবাহ বাসরে সুরেন উকিল হঠাৎ একটি মেয়েকে সাথে করে এনে জানান প্রথম স্ত্রী কল্পনা বেঁচে থাকতে দ্বিতীয় বিবাহ আইনত অসিদ্ধ। যদিও সুধাংশু দৃঢ়ভাবে অস্বীকার করে ও জানায় নতুন মেয়েটি জাল কল্পনা। কিন্তু সুধাংশুর ঘর থেকে একদম প্রথমে চুরি হওয়া কিছু গয়না, কল্পনা বলে দাবী করা মেয়েটির কাছে পাওয়া যায়। আদালতে সাক্ষ্য ও জেরায় সুরেন উকিল প্রমাণ করতে সক্ষম হন যে কল্পনা মারা গেছে এমন কোনো সুনির্দিষ্ট প্রমাণ সুধাংশুর হাতে নেই। তার পক্ষের ব্যারিস্টারও কোর্টে সুরেন উকিলের হাতে নাজেহাল হন। এমতাবস্থায় সুধাংশু মানসিকভাবে ভেঙ্গে পড়ে ও বুঝতে পারে তার বিরুদ্ধে কোনো ষড়যন্ত্র চলছে। এমনকি মৃতা কল্পনার দাদা দেবেন সেনকেও তার করে ডেকে পাঠানো হয়। তার বাগদত্তা সোমাকে বিশ্বাস করাতে সে সবকিছু খুলে বলতে চায়। তার অতীতে লুকিয়ে থাকা গুপ্ত রহস্য।
কারা কুমিরের খিল

কারা কুমিরের খিল (বৈজ্ঞানিক নাম: "Ichthyocampus carce") (ইংরেজি: Indian Freshwater Pipefish) হচ্ছে Syngnathidae পরিবারের "Ichthyocampus" গণের একটি স্বাদুপানির মাছ।
এই প্রজাতির মাছ ভারতের পশ্চিম উপকূল থেকে ইন্দোনেশিয়া পর্যন্ত এবং বাংলাদেশে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
সামরিক ব্যয় অনুযায়ী দেশের তালিকা

এই নিবন্ধটি হচ্ছে সামরিক ব্যয় অনুযায়ী দেশের তালিকা সম্পর্কিত । সামরিক ব্যয়ের পরিমাণ মার্কিন ডলার-এ দেখানো হলো ।
প্রথম তালিকাটি হল স্টকহোম ইন্টারন্যাশনাল পিস রিসার্চ ইনস্টিটিউট (SIPRI)-এর ২০২৪ সালের তথ্য তালিকা।  দ্বিতীয় তালিকাটি ২০২৪ সালের ইন্টারন্যাশনাল ইনস্টিটিউট ফর স্ট্র্যাটেজিক স্টাডিজের তথ্যের উপর ভিত্তি করে তৈরি।
নল কুমিরের খিল

নল কুমিরের খিল (বৈজ্ঞানিক নাম: "Microphis chokderi") (ইংরেজি: Crocodile Tooth Pipefish) হচ্ছে Syngnathidae পরিবারের "Microphis" গণের একটি স্বাদুপানির মাছ।
এই মাছ বাংলাদেশের অধিকাংশ নদীতেই পাওয়া পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
কোনা কুমিরের খিল

কোনা কুমিরের খিল (বৈজ্ঞানিক নাম: "Microphis cuncalus") (ইংরেজি: Crocodile Tooth Pipefish) হচ্ছে Syngnathidae পরিবারের "Microphis" গণের একটি স্বাদুপানির মাছ।
এই মাছ ভারতের পশ্চিমবঙ্গ, উড়িষ্যা, তামিলনাড়ু, মহারাষ্ট্র, কেরালা এবং বাংলাদেশ ও শ্রীলংকায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
কাঁকিনাড়া রেলওয়ে স্টেশন

কাঁকিনাড়া রেলওয়ে স্টেশন হল শিয়ালদহ-রানাঘাট লাইনের একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগনা জেলায় অবস্থিত। এই স্টেশনটি কাঁকিনাড়া ও আশেপাশের অঞ্চলকে পরিষেবা প্রদান করে।
১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)-কুষ্টিয়া লাইনটি খুলে দেওয়া হয়। ইস্টার্ন বেঙ্গল রেলওয়ে হুগলি নদীর পূর্ব পাড়ে রেল পরিষেবা প্রদান করত। এই অঞ্চল সেই সময় অবিভক্ত ছিল।
১৮৮৭ সালে জুবিলি সেতু খুলে দেওয়া হলে কাঁকিনাড়া স্টেশন থেকে নৈহাটি হাওড়া-বর্ধমান মেন লাইনের ব্যান্ডেল স্টেশনের সঙ্গে যুক্ত হয়।
শিয়ালদহ-রানাঘাট সেক্টরটি ১৯৬৩-৬৪ সালে ।
শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কার

শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক গোল্ডেন গ্লোব পুরস্কারের একটি বিভাগ, যা বছরের সেরা সঙ্গীতধর্মী বা হাস্যরসাত্মক চলচ্চিত্রের জন্য প্রদান করা হয়। ১৯৫২ সাল থেকে এই চলচ্চিত্র পুরস্কার প্রদান করা হয়ে আসছে।
প্রথমে সেরা চলচ্চিত্রের জন্য একটি পুরস্কার প্রদান করা হত, পরে ১৯৫২ সাল থেকে নাট্য এবং সঙ্গীতধর্মী বা হাস্যরসাত্মক চলচ্চিত্রের জন্য আলাদা দুটি পুরস্কার প্রদান শুরু হয়। ১৯৫৩ সালে আবার একবার দুটি বিভাগের জন্য একটি পুরস্কার দেওয়া হয়েছিল। ১৯৫৮ থেকে ১৯৬২ সাল পর্যন্ত সঙ্গীতধর্মী ও হাস্যরসাত্মক চলচ্চিত্রের জন্য দুটি আলাদা পুরস্কার প্রদান করা হয়েছিল। সাম্প্রতিক বিজয়ী চলচ্চিত্র হল "পুওর থিংস" (২০২৩)।
এই বিভাগে মনোনয়নের জন্য যোগ্য চলচ্চিত্রসমূহ কমপক্ষে ৭০ মিনিট দীর্ঘ হতে হবে, কমপক্ষে ৭ দিনের জন্য বৃহত্তর লস অ্যাঞ্জেলেস এলাকায় বাণিজ্যিকভাবে মুক্তি পেতে হবে এবং এইচএফপিএ সদস্যদের জন্য প্রদর্শন করতে হবে। বাণিজ্যিক মুক্তি পুরস্কার অনুষ্ঠানের পূর্বের বছরে হতে হবে। পুরস্কারের জন্য "সঙ্গীতধর্মী" হল এমন একটি হাস্যরসাত্মক ও নাট্যধর্মী চলচ্চিত্র, যাতে কাহিনিবিন্যাসে সংলাপের পাশাপাশি গানের ব্যবহার থাকতে হবে। এছাড়া চলচ্চিত্রের মূল সংলাপ ইংরেজি ভাষায় হতে হবে।
চলচ্চিত্র প্রযোজকগণ এই পুরস্কারের প্রাপক। নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চলচ্চিত্রসমূহ গাঢ় বর্ণে এবং যেগুলো গাঢ় নয় সেগুলো মনোনয়ন নির্দেশ করে।
তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
স্যামি জোন্স

স্যামুয়েল পার্সি স্যামি জোন্স (; জন্ম: ১ আগস্ট, ১৮৬১ - মৃত্যু: ১৪ জুলাই, ১৯৫১) সিডনিতে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৮ সালে পর্যন্ত অস্ট্রেলিয়া দলের পক্ষে বারো টেস্টে অংশ নিয়েছেন স্যাম জোন্স নামে পরিচিত স্যামি জোন্স। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস, কুইন্সল্যান্ড ও নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন।
১৮৮২, ১৮৮৬, ১৮৮৮ ও ১৮৯০ সালে অস্ট্রেলিয়া দলের সদস্যরূপে ইংল্যান্ড সফরে যান। ১৮৯৬-৯৭ মৌসুমে কুইন্সল্যান্ড দলের পক্ষে নিউজিল্যান্ড সফর করেছেন তিনি। তন্মধ্যে, ১৮৮৬ সালের সফরে প্রথম-শ্রেণীর ক্রিকেটে ২৪.৯৫ গড়ে ১৪৯৭ রান তুলেন। দুইটি সেঞ্চুরিও করেছিলেন তিনি। তন্মধ্যে, ওভালে জেন্টলম্যানের বিপক্ষে নিজস্ব সেরা ১৫১ রান করেন। তার ব্যাটিংয়ের দক্ষতার কারণে প্রথম-শ্রেণীর ক্রিকেটে ৩০ বছরের অধিক সময় পার করান।
কিছু নিখুঁত টেস্ট রান সংগ্রহ করলেও বেশ কয়েকবার টেস্ট ক্রিকেটের শুরুর দিনগুলোয় মাঠের কার্যকলাপে স্মরণীয় হয়ে আছেন। ১৮৮২ সালের টেস্ট খেলায় ডব্লিউজি গ্রেসের সাথে ঘটনার সূত্রপাত ঘটান। বল ডেড হওয়া স্বত্ত্বেও তিনি রান-আউটের শিকার হন।
ব্যক্তিগত সর্বোচ্চ টেস্ট রান ৮৭ তুলেন। কিন্তু তার এ সংগ্রহ অস্ট্রেলিয়ার ক্রিকেটে রূপকথা তুল্য হলেও দূর্ভাগ্য বয়ে নিয়ে আসে।
১৯০৪ সালে নিউজিল্যান্ড নিবাস গড়েন। প্রথমে গ্রাফটন ডিস্ট্রিক্ট ক্রিকেট ক্লাবকে কোচিং করান ও পরে অকল্যান্ড ক্রিকেট অ্যাসোসিয়েশনে কাজ করেন। ডিসেম্বর, ১৯০৮ সালে ৪৭ বছর বয়সে সর্বশেষ প্রথম-শ্রেণীর খেলায় অংশ নেন অকল্যান্ডের পক্ষে।
১৪ জুলাই, ১৯৫১ তারিখে অকল্যান্ডে তার দেহাবসান ঘটে।
তুল ডানডি

তুল ডানডি (বৈজ্ঞানিক নাম: "Sillaginopsis panijus") (ইংরেজি: Gangetic whiting বা Gangetic whiting) হচ্ছে Sillaginidae পরিবারের "Sillaginopsis" গণের একটি স্বাদুপানির মাছ।
এই মাছ বাংলাদেশ, ভারত, মায়ানমার ও ইন্দোনেশিয়ায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। উপকূল ও মোহনা থেকে অল্প পরিমাণে ধরা পড়ে।
কমলা পাখনা টাক চান্দা

কমলা পাখনা টাক চান্দা (বৈজ্ঞানিক নাম: "Photopectoralis bindus") (ইংরেজি: Orange ponyfish) হচ্ছে Leiognathidae পরিবারের "Photopectoralis" গণের একটি স্বাদুপানির মাছ।
ইন্দো-প্রশান্ত মহাসাগর, বঙ্গোপসাগর, লোহিত সাগর, পারস্য সাগর, আরব সাগর, আন্দামান সাগর, ভারত মহাসাগর, ইন্দোনেশিয়া সাগর, থাইল্যান্ড উপসাগর, দক্ষিণ চীন সাগর অঞ্চলে এ মাছ পাওয়া যায়।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
আখাউড়া–লাকসাম–চট্টগ্রাম রেলপথ

আখাউড়া-লাকসাম-চট্টগ্রাম লাইন হল একটি রেল পথ যেটি আখাউড়াকে যুক্ত করেছে বন্দর শহর চট্টগ্রামের সঙ্গে। এই লাইন থেকে একটি শাখা লাইন চাঁদপুর সদর হয়ে নোয়াখালী পর্যন্ত গেছে। এই রেল পথ বাংলাদেশ রেলওয়ের অধীনস্থ।
আসাম থেকে চা চট্টগ্রাম বন্দরে পরিবহনের জন্য রেলপথ নির্মাণ শুরু হয় ১৮৯১ সালে। ১৮৯৫ সালে চট্টগ্রাম-কুমিল্লা অংশ চালু হয় এর পর ১৮৯৭-৯৮ সালে আখাউড়া হয়ে বদরপুর পর্যন্ত রেলপথ স্থাপিত হয়। ১৯০৩ সালে লুমডিং অংশ চালু হয়।
চট্টগ্রামের দোহাজারি থেকে রামু হয়ে কক্সবাজার পযর্ন্ত ৯৯ দশমিক ৩ কিলোমিটার এবং রামু থেকে মায়ানমারের নিকট গুনদুম পযর্ন্ত ২৮ দশমিক ৯৬ কিলোমিটার রেলপথ নির্মাণ করা হবে। অর্থাৎ প্রকল্পের আওতায় মোট ১২৭ দশমিক ৬৬ কিলোমিটার সিংগেল লাইনকে ডুয়েল গেজ ট্রাক নির্মাণ করা হবে। যে কারণে অবিশ্বাস্যভাবে ব্যয় বাড়ছে। এটি ট্রান্স এশিয়ান রেলওয়ের সঙ্গে সম্পর্ক স্থাপন করবে।
ভারত সরকার ও বাংলাদেশ সরকার আগরতলার সঙ্গে আখাউড়ার মধ্যে রেল সংযোগ ঘটাতে ১৪ কিমি রেলপথ তৈরির সিদ্ধান্ত নিয়েছে। রেল যাবে আগরতলা রেলস্টেশন হয়ে সিদ্ধিআশ্রম, বাধারঘাট, চাড়িপারা, নিশ্চিন্তপুর হয়ে বাংলাদেশের গঙ্গাসাগর রেলস্টেশন। সেখান থেকে যাবে আখাউড়া রেল স্টেশন। নিশ্চিন্তিপুর হবে সীমান্ত রেল স্টেশন।
নিশ্চিন্তিপুর থেকে গঙ্গাসাগর স্টেশনে নতুন করে পাতা হবে রেল লাইন। সেখান থেকে আগের লাইনের পাশ ধরে রেল যাবে আখাউড়া পর্যন্ত। কলকাতা থেকে আগরতলার দূরত্ব ১৬৫০ কিলোমিটার। আর এই রেল পথ গঠিত হলে আগরতলা ও কলকাতার দূরত্ব হবে ৫০০ কিমি। রেলপথ দ্বারা চট্টগ্রাম বন্দর ও আশুগঞ্জ বন্দর ব্যবহার করতে পারবে ত্রিপুরা ও উত্তর-পূর্ব ভারত।
পাতি টাক চান্দা

পাতি টাক চান্দা (বৈজ্ঞানিক নাম: "Leiognathus equulus") (ইংরেজি: Common ponyfish) হচ্ছে Leiognathidae পরিবারের "Leiognathus" গণের একটি স্বাদুপানির মাছ।
এই মাছ বাংলাদেশ, ভারত, চীন, শ্রীলঙ্কা, থাইল্যান্ড, ইন্দোনেশিয়া, ইরান, ফিলিপাইন, মায়ানমার, জাপান, কেনিয়া, ভিয়েতনাম, তাইওয়ান, ওমান ইত্যাদি অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
খুতনী চান্দা

খুতনী চান্দা (বৈজ্ঞানিক নাম: "Secutor insidiator") (ইংরেজি: Pugnose ponyfish) হচ্ছে Leiognathidae পরিবারের "Secutor" গণের একটি স্বাদুপানির মাছ।
ইন্দো- পশ্চিম প্রশান্ত মহাসাগর, বঙ্গোপসাগর, লোহিত সাগর, পারস্য সাগর, আরব সাগর, আন্দামান সাগর, ফিলিপাইন, জাপান, অস্ট্রেলিয়া অঞ্চলে পাওয়া যায় এ মাছ।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়। এই মাছ মানুষের জন্য ক্ষতিকর নয় বলে বিবেচ্য।
শিশু পর্নোগ্রাফি

শিশু পর্নোগ্রাফি এক ধরনের অপরাধ। অনেক দেশে এই অপরাধ করার জন্য শাস্তির বিধান আছে। তার কারণ শিশুদের উপর মানসিকভাবে খারাপ প্রভাব পড়ে। এটা কোন সন্তানের নগ্ন বা অর্ধ-নগ্ন ছবি, ভিডিও, কার্টুন, কনটেন্ট কপিরাইট আইনে পূর্বানুমতি, এবং ভিডিও গেম হয়ে থাকে। ইন্টারপোলের ১৮৭ -এ ৯৪ সদস্য দেশগুলোর জন্য প্রাথমিকভাবে এর জন্য ২০০৮ সালে আইন বাস্তবায়িত হয়েছিল।
১৯৭৭ সালে মার্কিন যুক্তরাষ্ট্র থেকে এই কাজ করার জন্য-মুনাফা কোম্পানি নিষিদ্ধ করতে তৈরি করা হয় আইন। ১৯৮৬ সালে মীস প্রতিবেদন অনুযায়ী এটার কারণে বাচ্চাদের উপর খুবই ক্ষতিকর প্রভাব পরে। এরপর এই আইন পরিবর্তন করার হয় যে, এরকম অপরাধী পুনরায় অপরাধ করলে আরো বেশি শাস্তি আরোপিত করার বিধান যোগ করা হয়েছে।
ভোতানাক টাক চান্দা

ভোতানাক টাক চান্দা (বৈজ্ঞানিক নাম: "Secutor ruconius") (ইংরেজি: Deep Pugnose ponyfish) হচ্ছে Leiognathidae পরিবারের "Secutor" গণের একটি স্বাদুপানির মাছ।
এই মাছ ইন্দো- পশ্চিম প্রশান্ত মহাসাগর, বঙ্গোপসাগর, চীন, তাইওয়ান, অস্ট্রেলিয়া ইত্যাদি অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। মোহনায় প্রচুর পরিমাণে এই মাছ ধরা পড়ে।
কৈ কোরাল

কৈ কোরাল (বৈজ্ঞানিক নাম: "Lobotes surinamensis") (ইংরেজি: Atlantic tripletail) হচ্ছে Lobotidae পরিবারের "Lobotes" গণের একটি স্বাদুপানির মাছ।
এই মাছ প্রশান্ত মহাসাগর, বঙ্গোপসাগর, ভূমধ্যসাগর, আমেরিকা, আর্জেন্টিনা, জাপান, ফিজি ও ট্রুভ্যালু অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। মোহনায় প্রচুর পরিমাণে এই মাছ ধরা পড়ে।
রূপালী সাগর মেনী

রূপালী সাগর মেনী (বৈজ্ঞানিক নাম: "Datnioides polota") (ইংরেজি: silver tigerfish) হচ্ছে Datnioididae পরিবারের "Datnioides" গণের একটি স্বাদুপানির মাছ।
এই মাছ বাংলাদেশ, মায়ানমার, থাইল্যান্ড, মালয়েশিয়া, পাপুয়া নিউগিনি, ইন্দোনেশিয়া, কম্বোডিয়া, সিঙ্গাপুর, ভিয়েতনাম এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির বাংলাদেশে এখনও উপাত্তের অভাব আছে। বাংলাদেশে উপকূলীয় জলাশয় এবং মোহনায় সচরাচর পাওয়া যায়।